BATAAXAL GU MAG Gl EMB SAN-SANI DOOMI AADAMA 

[Preamble] 

Nu japp te nangu ne sagu doomi aadama ak san-sanam yepp-danu yam te kenn 

menukoo jalgati, te lu lepp nekk na ces laay ci taxufeex ci mbirum atte ak jamm 

ci biiradduna. 

Nu japp ne nakk xam ak soofantal san-sani doomi aadama indi na aymusiba yu 

tar tax kepp kuy dund fippu. Temano egsi na ba mu nekk ci doomi aadama nu 

men a wax, xalaat, ci seen coobare, bundxatal, nakk deddu leen. 

Nu japp ne am na solo lool nu aar san-sani doomu aadama ak ay matukaay ci 

wallu yoon; ngir doomu aadama moomu kenn du ko sonal, muy fippu ci 

nootaange ak lu koy bunduxatal. 

Nu japp ne am na solo lool nu goor-goorlu ba gen a rataxal jokkalante gi 

diggante xeet yi. 

Nu japp ne ci bataaxal boobule mbootaayu xeet yi yeesalaat na ay pas-pasam 

jeme ko ci san-sani doomi aadama yu tolloo, ci sag, ci bir lepp lu aju ci dundin 

diggante goor ak jigeen, ci biir tawfeex gu yaa. 

Nu japp ne reew yi ci bokk jel nanu ay matukaay ngir degeral jokkalante gi ak 

mbootaayu xeet yi, nu naw it bu baax sann-sani doomi aadama ak tawfeex yu 

woor ci biir adduna yepp. 

Nu japp ne and taxawal san-san yeek tawfeex yi nekk na lu am solo lool ngir, 

darajaal matukaay yooyu. 

Ndaje mu mag mi biral na ci bataaxal bii ne xeet yepp, reew yepp ak kurel yepp 

nu japp li ci nekk, ci seen xel, te nu goor-goorlu, nu jaarale lii lepp ci njang mi ak 

yargi. 

Nu lawal san-san yeek taawfeex yi jel aymatukaay ci biirak bitim reew. 

Nu nangu te di doxal fepp ci anam gu wer ci biir xeet yi sosoo ci reew i bokk ci 

mbootaay gi ak gox yi bootu ci noom. 

1 . Matukaay bu jekk bi 



Doomi aadama yepp danuy juddu, yam ci tawfeex ci sag ak san-san. Nekk na it 
ku xam degg te and na ak xelam, te war naa jeflante ak nawleen, te teg ko ci 
wallu mbokk. 

2. Naareelu matukaay 

Ku ne men naa wax ne am na ay san-san ak ay tawfeex yu sosoo ci bataaxal bii 
te amul xeej ak seen, rawatina ci wallu xeet, melo, awra, lakk, diine, peete ci 
wallu politig, xalaat, reew mbaa askan woo men ti sosoo, ci it wallu juddu alal ak 
lu mu men ti doon. 

Rax sa dolli amul xeej ak seen ci politig, yoon, mbaa doxalin wu aju ci bitim reew 
mbaa suuf soo xamne nit ki fa la cosaanoo; reew moomu mbaa suuf soosu 
moom na boppam walla deet, mbaa nu yamale yengu-yengoom. 

3. Natteelu matukaay 

Nit kune war naa dund ci tawfeex ak kaaraange. 

4. Neenteelu matukaay 

Warunoo def kenn jaam mbaa mbindaan. Njaam ak njaayum jaam nanguwunu 
ko ci anam gu mu men ti doon. 

5. Juroomeelu matukaay 

Warunoo mbugal, tutal, mbaa teg kenn lu metti lool lu yelloo wul ak doomu 
aadama. 

6. Juroom benneeli matukaay 

Nit ku ne am na san-san nu war kaa nangul darajaam ci wallu yoon. 

7. Juroom benneeli matukaay 



Nepp a yam ci kanamu yoon. Te it amul xeej ak seen, ku ne yoon woowu war na 
laa aar. Nepp war nanu leen aar ci luy jalgati linu tenk ci bataaxal bii ak bepp 
yengu-gengu buy indi par-parloo. 

8. J u room natteelu matukaay 

Nit ku ne am na san-san dem ci berebi atte kaay yi ci reewam saa yoo xamne 
san-sanam yooyu deppook sarti reewam mba yoon jalgati nanu ko. 

9. J u room hentteeli matukaay 

Menunoo japp, tej, mbaa genne kenn reewam te tegunu ko ci yoon. 

10. Fukkeeli matukaay 

Ci lu wer, nit kune men naa egg ci berebu atte kaay wax li ko naqari ci anam gu 
jub, te bana and ak par-parloo, ne danu ko taxal. 

1 1 . Fukkeeli been matukaay ak benn 

1 . Bepp nit bu nu taqal cimbir mu tar jappe nanu ko ku set ba loolu nu ko 
taxal leer nann ginnaaw bi nu ko attee. Te nu taxawu ko ci lepp lu koy aar 
ci atte boobule. 

2. Dunu tej kenn ci ay jefam mbaa lu mu fatte mbete loolu mu jef ci jamono 
jooju nekkul mbir mu tar ci wallu yoon, ci biir ak bitim reew. Foofu it yoon 
du ko teg lu dul limengook li mu def ci jamono jooju. 

12. Fukkeeli matukaay ak haar 

Kenn warula xuus ci dundinu doomu aadama, bu njabootam, ci lu jem ci keram 
mbaa lu mengook moom, di damm it jarajaam. Bunu jalgatee yii nit kune am na 
san-san nu aar ko ci wallu yoon. 

13. Fukkeeli matukaay ak hatt 



1 . Nit kune am na san-san wendeelu ni mu ko neexe, tann it dekkuwaayam 
ci biir reew bu mu men ti doon. 

2. Nit kune am na san-san genn reew mu mu men ti doon. Fimu dekk it bokk 
na ci-ak it dellusi ci reewam. 

14. Fukkeeli matukaay ak nent 

1 . Nit kune bu nu ko mbugalee am na san-san laqu ji, mbaa naan nu laq ko 
ci yeneni reew. 

2. Su fekkee ne nit ki danu koy toppu ginnaaw bi mu defee jeyyi, mbaa 
yengu-yengoon mengoowul ak li mbootaayu xeet yi teral, san-san boobu. 

15. Fukkeeli matukaay akjuroom 

1 . Nit ku ne am na san-san xeetoo cim reew. 

2. Menunu ne nit ki xeetoowul cim reew te tegunu ko fenn, mbaa nu xan ko 
san-san su beggee soppi xeetoom ak reewan.m 

16. Fukkeeli matukaay akjuroom benn 

1 . Jigeen mbaa joor saa yu matee amul xaaj ak seen, ak waaso bu mu men 
ti bokk, reew, mba diine am na san-san sey ak it sos njaboot. Noo yam it 
san-san, balaa nuy seey, ci biir sey ak it bu seen sey tasee. 

2. Sey kenn menunuko fas, xanaa lu jiitu ku ne ci way-dencante yi joxe 
xalaatam. 

3. Njaboot nekk na menneef gu am solo ci askan wi. 

17. Fukkeeli matukaay akjuroom naar 

1 . Ngay dund yaw doww mbaa ak mbooloo am nga san-san am loo moomal 
sa bopp. 

2. Menunoo xan kenn am aman. 



18. Fukkeeli matukaay ak juroom natt 

Nit kune am na san-san xalaat ak sa goom ci wallu diine, soppi it diineem mba 
ngemam, am na it tawfeex feenal diineem, mbaa ngemam, ak mbooloo, mbaa 
moom doww, fu adduna daje mbaa deet, jarali ko ci njangale mi, ci ay jef, ci 
jaamu yi ak xarbaax. 

19. Fukkeeli matukaay ak juroom nent 

Nit ku ne am na san-san wax mbaa bind lu ko soob. Ci waxam yooyule kenn 
menuko ce bundu xatal. Te it am na san-san di gestu, di jot, di wasare ci anam 
gu yaa ay xabaaraki xalaat ak ay jumtukaay yu mi Men ti jefandikoo. 

20. Naar fukkeeli matukaay 

1 . Nit kune am na san-san woote ab ndaje, mbaa sos mbootaay ci jamm. 

2. Menunoo bokk loo kenn ci mbootaay te andu ci. 

21 . Naar fukkeeli matukaay ak benn 

1 . Nit ku ne am na san-san bokk ci niy doxal mbiri reewam. Mu teewal fa 
boppam, mbaa mu yabal ab ndaw mu teewal ko fa. 

2. Nit ku ne am na san-san, amul xeej ak seen liggeey ci bepp bereb buy 
doxal mbiri reewam. 

3. Pas-pasu askan mooy ceslaay buy degeral lepp luy doxal reew. Pas-pas 
gile war na feen ci palin yu yiw yu nu wara amal leeg-leeg ci tannin gu yaa 
te am sutura,mbaa topp yoon wu woor wu andak taw feex ci wallu pal. 

22. Naar fukkeeli matukaay ak naar 

Nit ku ne menneefu askan wi am na san-san nu aar ko ci giru dundam. Ci 
dundam war na ci am xol bu sedd ci san-sanam yooyu, lu aju ci koom-koomam, 
ci dundinam ak ci lepp lu aju ci aadaam te di ko jox maanaa ak yookkute gu and 



ak tawfeex ci wallu darajaam, loolu lepp nag ku ne doomu reew mi indi dooleem 
ak di jokkalante ak bitim reew te mu mengook tererin ak am-amu reew mu ne. 

23. Naar fukk ak natteeli matukaay 

1 . Nit ku ne am na san-san liggeey, tann it ci eanam gu ko neex liggeeyamm 
te mu deppook ay saart yu yam te baax ci wallu liggeey. Te it nu aar ko ci 
nakkub liggeey. 

2. Amul xeej ak seen ku neppam nanu san-san nu fay leen, te loolu 
mengook li mu aliggeey. 

3. Keepp kuy liggeey am na san-san nu jox ko pay gi mu yellool, baax te 
men koo dundal ak njabbotam te mu yellook sagu doomu aadama, mu 
mottaliku it ak yeneeni pexe su menee am ngir aar dundinam. 

4. Nit ku ne am na san-san samp mbaa bokk ci ay kurel yu koy taxawu ci 
wallu liggeeyam. 

24. Naar fukk ak nenteeli matukaay 

Nit ku ne am na san-san noppalu, feexal xolal ak it di yamale diirub liggeeyam ak 
it leeg-leeg muy per, ber gu and ak xaalis. 

25. Naar fukk akjuroomeeli matukaay 

1 . Nit ku ne am na san-san am dundingu yamamaay ngir degeral wer-gi- 
yaramam, raataageem ak bu njabootam, Irawatina ci wallu lekk col, 
dekkuwaay, lepp lu aju ci wallu paj ak bepp yengu-yengu gu am farata ci 
wallu dundam. Am na it san-san nu aar ko bu liggeeyatul bu feebaree, bu 
amee laago, nakk saxnaam mbaa serinam, mbaa magget, mbaa mu nakk 
li muy suturloo ci anam yu dul ci cootareem. 

2. War nanu beral loxo, dimbali kepp ku tollu ci am doom ak it gune yi. Bepp 
xale bu juddu ci sey, mbaa bu judduwul ci sey noo bokk benn anam bun 
leen di aare. 



26. Naarfukkakjuroom benneeli matukaay 

1 . Nit ku ne am na san-san nu jangal ko, njang mi warunu ci fayaku lu mu 
bon bon ci njang mu suufe mi te am solo. Njang mu suufe mi lu war la. 
Njang mu xarala mi, te it aju ci wallu liggeey war nanu koo wasaare. Amul 
xeej ak seen njang mu kawe mi ubbil nanu ko kepp ku ko yelloo. 

2. Njang war naa indi naataange gu yaa ci ddoomi aadama te it war na 
degeral nu naw san-sani doomi aadama aki tawfeexam ci anam gu yaa- 
wat na it rataxal deggoo gi ak yokkute mbootaayu xeet yi ngir jamm sax. 

3. Waajur yi noo jekk am san-san ci anam gi nuy yare seeni doom. 

27. Naarfukkakjuroom nenteeli matukaay 

1 . Nit ku ne am na san-san bokk ci depp lu aju ci caaday askan wi, di 
banneexu ci lu cu aju ak it bokk ci lepp luy suqali xarala gi ak lu ciy men. 

2. Nit ku ne am na san-san nu aaral ko lepp lu aju ci lu mudefar ci wallu la 
xarala, mbind mbaa lu aju ci wallu caala. 

28. Naarfukkakjuroom natteeli matukaay 

Nit ku ne war naa tawaxu depp lu aju a askan wi, ak lu aju ci bitim reewam ba 
san-san ak tawfeex yi bataaxalu xeet gi emb men a sax. 

29. Naarfukkakjuroom nenteeli matukaay 

1 . Nit ku ne am na ay wareef yu ko war digganteem ak dekkandoom yi ngir 
degeral ci anam gu ya darajaam. 

2. Nit ku ne buy doxal ay san-sanam aki tawfeexam war naa sallook li ko 
yoon may, ngir mu men a nangu, naw, san-san nawleem ba leepp lu aju ci 
yiw, teey ak naataange gu yaa sax ci askan wi. 

3. San-san yeek tawfeex yi menunukoo doxal ci anam gu deppoo-wul li 
mbootaayu xeet yi miser mbaa taxawal. 



30. Fanweereeli matukaay 

Ci farm gu mu men ti doon ci bataaxal bii, bepp reew, mbootaay mbaa nit, warul 
doxal mbaa def luy yaq san-san yeek tawfeex. 



